钦定古今图书集成/理学汇编/字学典/第118卷 > 吴勤
## 钦定古今图书集成/理学汇编/字学典/第118卷 > 吴勤

按《解学士集》：“吴勤字孟勤，永新人。永乐二年，与修《太
祖实录》，除开封儒学教授。为文章诗歌，敏而甚工。善
行楷书。在史馆时，年七十矣，运笔如飞，馆中能书者
数百人，啧口称叹。常念其先舍南康，故号匡山樵者，
居武昌，又号黄鹤山樵，晚更号𠙶翁。”
按《书史会要》，“吴勤，字有晋人风格，不择纸笔，俱得其
妙。”

按《永新县志》：“成祖践极，胡广荐勤善书，召见，命书御
制《永乐大典》序例”，字几万馀，勤神闲意定，书至终纸，
点画一无纤讹，上大悦。